system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Victoria (Stăuceni), Botoșani?
assistant
Victoria este un sat în comuna Stăuceni din județul Botoșani, Moldova, România.

Biserica "Nașterea Maicii Domnului" din Victoria 
În anul 1921, pe moșia boierului Filipescu, a fost construită o clopotniță de lemn, adăugându-i-se cu timpul o capelă, prin osteneala și cheltuiala unui locuitor al satului, Niculai Harabagiu.

În jurul anului 1968, locuitorii din Victoria au construit o bisericuță din chirpici numită "biserica din păpușoi". În 1984, în plin regim comunist ateu, prin purtarea de grijă și cheltuiala proprie a mitropolitului Teoctist Arăpașu al Moldovei și Sucevei (originar din aceste locuri), s-a început construirea unei biserici de zid cu hramul "Nașterea Maicii Domnului". Aceasta a fost sfințită la 8 septembrie 1991 de un mare sobor de ierarhi, preoți și diaconi, în frunte cu patriarhul Teoctist și cu mitropolitul Daniel Ciobotea al Moldovei și Bucovinei. 

La 7 februarie 2009, în fața bisericii a fost dezvelit un bust al patriarhului Teoctist, la aniversarea a 94 ani de la nașterea sa. Bustul a fost realizat de sculptorul Marcel Mănăstireanu, prin grija domnului Cosmin Epuraș, primarul comunei, și a Consiliului Local al comunei Stăuceni. La această manifestare au participat trei ierarhi (mitropolitul Teofan Savu al Moldovei și Bucovinei, arhiepiscopul Pimen Zainea al Sucevei și Rădăuților și episcopul-vicar Calinic Botoșăneanul al Arhiepiscopiei Iașilor), 30 de preoți, autorități locale, dar și zeci de credincioși.
La 30 iulie 2009, la comemorarea a doi ani de la trecerea la cele veșnice a patriarhului Teoctist, cu binecuvântarea mitropolitului Teofan Savu, s-a amplasat o pisanie care să ateste urmașilor despre zidirea acestei biserici, precum și un bust al patriarhului.

Obiective turistice 
 Biserica "Nașterea Maicii Domnului" din Victoria - construită între anii 1984-1991 prin purtarea de grijă și cheltuiala patriarhului Teoctist Arăpașu, originar din aceste locuri. În anul 2009, în fața bisericii, a fost înălțat un bust al patriarhului.

Imagini

Note 

Victoria, Stăuceni